I Medici i ze n’antiga fameja fiorentina; i ze stà protagonisti de grande inportansa inte ła storia de l’Itałia e de l’Eoropa da’l XV a’l XVIII sègoło. Oltre a gaver reto łe sorti de ła sità de Firense prima e de ła Toscana dopo, da’l 1434 fin a’l 1737, e oltre a gaver dato i nadałi a tri papi e do sovrane de Fransa , A łi se conose par gaver promoso ła vita artìstega, culturałe, e sientìfega de’l nostro tenpo. Łe só cołesion d’arte, de ojeti presiozi, de łibri e manoscriti, de rarità e de curiozità i se ga conservà prategamente integre fin a i nostri dì e i ze a ła base de’l patremonio de tante de łe pì inportanti istitusion culturałi de Firense.